Beurtkrag veroorsaak vertragings by OR TamboDie OR Tambo Internasionale Lughawe buite Johannesburg het Donderdag vlugvertragings ervaar weens ŉ kragonderbreking. “Alhoewel noodsaaklike dienste op kragopwekkers gesteun het, het ŉ agterstand ontstaan,” het Unathi Batyashe-Fillis, woordvoerder vir die lughawe, in ŉ verklaring gesê. Reisigers is versoek om geduldig te wees en hul samewerking te gee. Reisigers is ook versoek om die onderskeie lugrederye te kontak vir vluginligting. Eskom het vroeër aangekondig beurtkrag sal tussen 09:00 en 22:00 regoor die land plaasvind ná swaar reën nat steenkool veroorsaak het. Verbruikers word versoek om alle nie-noodsaaklike toestelle af te skakel. Intussen het die regering gesê hy het nie enige berigte ontvang dat die ekonomie deur die kragonderbrekings geraak word nie en het beurtkrag as ŉ “tydelike terugslag” beskryf. Klik hier om meer te lees.